CELEX: 62020CA0219
Language: sk
Date: 2022-02-10 00:00:00
Title: Vec C-219/20: Rozsudok Súdneho dvora (šiesta komora) z 10. februára 2022 (návrh na začatie prejudiciálneho konania, ktorý podal Landesverwaltungsgericht Steiermark – Rakúsko) – LM/Bezirkshauptmannschaft Hartberg-Fürstenfeld (Návrh na začatie prejudiciálneho konania – Slobodné poskytovanie služieb – Vysielanie pracovníkov – Smernica 96/71/ES – Článok 3 ods. 1 písm. c) – Pracovné podmienky a podmienky zamestnávania – Odmena – Článok 5 – Sankcie – Premlčacia lehota – Charta základných práv Európskej únie – Článok 41 – Právo na riadnu správu vecí verejných – Článok 47 – Účinná súdna ochrana)

4.4.2022   
            
            
               SK
            
            
               Úradný vestník Európskej únie
            
            
               C 148/3
            
         
      Rozsudok Súdneho dvora (šiesta komora) z 10. februára 2022 (návrh na začatie prejudiciálneho konania, ktorý podal Landesverwaltungsgericht Steiermark – Rakúsko) – LM/Bezirkshauptmannschaft Hartberg-Fürstenfeld
      (Vec C-219/20) (1)
      
      (Návrh na začatie prejudiciálneho konania - Slobodné poskytovanie služieb - Vysielanie pracovníkov - Smernica 96/71/ES - Článok 3 ods. 1 písm. c) - Pracovné podmienky a podmienky zamestnávania - Odmena - Článok 5 - Sankcie - Premlčacia lehota - Charta základných práv Európskej únie - Článok 41 - Právo na riadnu správu vecí verejných - Článok 47 - Účinná súdna ochrana)
      (2022/C 148/03)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landesverwaltungsgericht Steiermark
      
         Účastníci konania pred vnútroštátnym súdom
      
      
         Žalobca: LM
      
         Žalovaný: Bezirkshauptmannschaft Hartberg-Fürstenfeld
      
         za účasti: Österreichische Gesundheitskasse
      
         Výrok rozsudku
      
      Článok 5 smernice 96/71/ES Európskeho Parlamentu a Rady zo 16. decembra 1996 o vysielaní pracovníkov v rámci poskytovania služieb v spojení s článkom 47 Charty základných práv Európskej únie a s prihliadnutím na všeobecnú zásadu práva Únie týkajúcu sa riadnej správy vecí verejných sa má vykladať v tom zmysle, že nebráni vnútroštátnej právnej úprave, ktorá stanovuje päťročnú premlčaciu lehotu pre nesplnenie povinností týkajúcich sa odmeňovania vyslaných pracovníkov.
      
         (1)  Ú. v. EÚ C 304, 14.9.2020.